**Michael Vecchione** (s. 25. helmikuuta 1993 Saugus, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Washington Capitalsn organisaatiossa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Curtis Joen mukaan Vecchione on kahden suunnan hyökkääjä,
jolla on hyvät kiekonhallinta- ja syöttötaidot. Vecchione on pelinrakemintamisen lisäksi myös hyvä viimeistelemään. Hän kykenee pelaamaan monipuolisesti eri hyökkääjän rooleissa sekä on rauhallinen ja vastuullinen.

Ura
---

Vecchione kävi high schoolin Malden Catholic High Schoolissa. Hän toimi kaudella 2010–2011 joukkueensa kapteenina. Kesällä 2010 Vecchionen varasi sekä Tri-City Storm 233. pelaajana USHL:n varaustilaisuudessa että Halifax Mooseheads 213. pelaajana QMJHL:n varaustilaisuudessa. Koska hän halusi pelata jatkossa Yhdysvaltain yliopistosarjoissa, Vecchione siirtyi vuotta myöhemmin Tri-City Stormin USHL-joukkueeseen kaudeksi 2011–2012. Kaudella 2012–2013 hän oli joukkueen paras maalintekijä ja toiseksi paras pistemies tehoilla 26+34=60.

Vuodet 2013–2017 Vecchione kävi Union Collegen yliopistoa. *Freshman -vuotensa* 2013–2014 päätteeksi hän voitti koko NCAA:n mestaruuden. Vecchione valittiin ECAC Hockeyn tulokkaiden tähdistökentälliseen ja turnauksen tähdistökentälliseen. *Sophomore- vuotenaan* hän jakoi tehoilla 19+31=50 koko sarjan syöttöpörssin voiton Harvardin Kyle Cricuolon kanssa ja pistepörssin toisen sijan joukkuetoverinsa Daniel Ciampinin kanssa edellään vain Harvardin Jimmy Vesey. *Junior -vuotenaan* 2015–2016 Vecchione teki edelliseen kauteensa nähden vähäiset tehot 9+20=29, mutta ne riittivät kuitenkin Unionin sisäisen piste- ja syöttöpörssin voittoon. Hänet valittiin kauden päätteeksi ECAC:n kolmanteen tähdistökentälliseen.

Kesällä NHL-varaamaton Vecchione osallistui Philadelphia Flyersin kehitysleirille. *Senior -vuotenaan* 2016–2017 hän voitti koko ECAC:n piste- ja maalipörssin tehoilla 29+34=63. Vecchione jakoi myös koko NCAA:n pistepörssin voiton Northeasternin Zach Aston-Reesen ja UNH:n Tyler Kelleherin kanssa. Hänet valittiin kauden päätteeksi ECAC:n ensimmäiseen tähdistökentälliseen. Vecchione oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin Will Butcherille.

Viimeisen yliopistokautensa 2016–2017 päätteeksi, maaliskuun 2017 lopulla Vecchione teki vapaana agenttina kaksivuotisen tulokassopimuksen Philadelphia Flyersin kanssa. Hän liittyi heti seuran NHL-joukkueen vahvuuteen ja pelasi loppukaudella kaksi runkosarjaottelua ilman tehopisteitä. Vecchione teki NHL-debyyttinsä runkosarjan kolmanneksi viimeisellä kierroksella 4. huhtikuuta 2017 vieraissa New Jersey Devilsia vastaan. Hän sai ottelussa jääaikaa 8.15 minuuttia.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Malden Catholic School | USHS | 22 | 8 | 15 | 23 | – | – | – | – | – | – |
| 2009–2010 | Malden Catholic School | USHS | 24 | 24 | 30 | 54 | – | – | – | – | – | – |
| 2010–2011 | Malden Catholic School | USHS | 20 | 26 | 44 | 70 | – | – | – | – | – | – |
| 2011–2012 | Tri-City Storm | USHL | 49 | 10 | 19 | 29 | 28 | 2 | 0 | 2 | 2 | 0 |
| 2012–2013 | Tri-City Storm | USHL | 63 | 26 | 34 | 60 | 75 | – | – | – | – | – |
| 2013–2014 | Union College | ECAC | 38 | 14 | 20 | 34 | 32 | – | – | – | – | – |
| 2014–2015 | Union College | ECAC | 39 | 19 | 31 | 50 | 18 | – | – | – | – | – |
| 2015–2016 | Union College | ECAC | 34 | 9 | 20 | 29 | 30 | – | – | – | – | – |
| 2016–2017 | Union College | ECAC | 38 | 29 | 34 | 63 | 45 | – | – | – | – | – | Ykköstähdistö |
|  | Philadelphia Flyers | NHL | 2 | 0 | 0 | 0 | 0 | – | – | – | – | – |
| 2017–2018 | Lehigh Valley Phantoms | AHL | 65 | 17 | 23 | 40 | 24 | 12 | 3 | 4 | 7 | 2 |
| 2018–2019 | Lehigh Valley Phantoms | AHL | 67 | 15 | 23 | 38 | 36 | – | – | – | – | – |
| 2019–2020 | San Antonio Rampage | AHL | 61 | 21 | 15 | 36 | 23 | – | – | – | – | – |
| 2020–2021 | Colorado Eagles | AHL | 18 | 7 | 3 | 10 | 2 | 2 | 0 | 1 | 1 | 2 |
| 4 kautta | yhteensä | AHL | 211 | 60 | 64 | 124 | 85 | 14 | 3 | 5 | 8 | 4 |

Lähteet
-------

* Mike Vecchione The Internet Hockey Databasessa (englanniksi)
* Mike Vecchione *Elite Prospects*. Everysport Media Group AB.  (englanniksi)

### Viitteet

1. 1 2 3 4  Mike Vecchione The Internet Hockey Databasessa (englanniksi)
2. 1 2 3 4  Mike Vecchione *Elite Prospects*. Everysport Media Group AB.  (englanniksi)
3. 1 2  Flyers Sign F Mike Vecchione to Entry Level Contract  31.3.2017. Philadelphia Flyers. Viitattu 5.8.2017. (englanniksi)
4. ↑  Philadelphia Flyers – New Jersey Devils – April 4th, 2017  4.4.2017. Philadelphia Flyers. Viitattu 5.8.2017. (englanniksi)